CELEX: 62011CA0509
Language: mt
Date: 2013-09-26 00:00:00
Title: Kawża C-509/11: Sentenza tal-Qorti tal-Ġustizzja (L-Ewwel Awla) tas- 26 ta’ Settembru 2013 (talba għal deċiżjoni preliminari tal-Verwaltungsgerichtshof — l-Awstrija) — proċedimenti mressqa mill-ÖBB Personenverkehr AG (Regolament (KE) Nru 1371/2007 — Drittijiet u obbligi tal-passiġġieri ferrovjarji — Artikolu 17 — Kumpens marbut mal-prezz tal-biljett tat-trasport f’każ ta’ dewmien — Esklużjoni f’każ ta’ forza maġġuri — Ammissibbiltà — L-ewwel subparagrafu tal-Artikolu 30(1) — Kompetenzi tal-korp nazzjonali inkarigat bl-applikazzjoni ta’ dan ir-regolament — Possibbiltà li timponi li t-trasportatur ferrovjarju jkun marbut b’mod vinkolanti li jbiddel il-kundizzjonijiet għal kumpens tal-passiġġieri)

23.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 344/12
            
         Sentenza tal-Qorti tal-Ġustizzja (L-Ewwel Awla) tas-26 ta’ Settembru 2013 (talba għal deċiżjoni preliminari tal-Verwaltungsgerichtshof — l-Awstrija) — proċedimenti mressqa mill-ÖBB Personenverkehr AG
   (Kawża C-509/11) (1)
   
   (Regolament (KE) Nru 1371/2007 - Drittijiet u obbligi tal-passiġġieri ferrovjarji - Artikolu 17 - Kumpens marbut mal-prezz tal-biljett tat-trasport f’każ ta’ dewmien - Esklużjoni f’każ ta’ forza maġġuri - Ammissibbiltà - L-ewwel subparagrafu tal-Artikolu 30(1) - Kompetenzi tal-korp nazzjonali inkarigat bl-applikazzjoni ta’ dan ir-regolament - Possibbiltà li timponi li t-trasportatur ferrovjarju jkun marbut b’mod vinkolanti li jbiddel il-kundizzjonijiet għal kumpens tal-passiġġieri)
   2013/C 344/19
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   ÖBB Personenverkehr AG
   
      Fil-preżenza ta’: Schienen-Control Kommission, Bundesministerin für Verkehr, Innovation und Technologie
   
      Suġġett
   
   Talba għal deċiżjoni preliminari — Verwaltungsgerichtshof — Interpretazzjoni tal-Artikolu 17 u tal-ewwel subparagrafu tal-Artikolu 30(1) tar-Regolament (KE) Nru 1371/2007 tal-Parlament Ewropew u tal-Kunsill, tat-23 ta’ Ottubru 2007, dwar id-Drittijiet u l-Obbligi tal-passiġġieri tal-ferroviji (ĠU L 315, p. 14) — Kundizzjonijiet tal-kumpens — Ammissibbiltà tal-esklużjoni tal-kumpens fil-każ ta’ forza maġġuri — Possibbiltà għall-korp inkarigat bl-applikazzjoni tar-regolament li jissostitwixxi l-klawżoli kuntrattwali li ma jissodisfawx il-kundizzjonijiet tal-imsemmi regolament bi klawżoli li huma konformi magħhom
   
      Dispożittiv
   
   
               (1)
            
            
               L-ewwel subparagrafu tal-Artikolu 30(1) tar-Regolament (KE) Nru 1371/2007 tal-Parlament Ewropew u tal-Kunsill, tat-23 ta’ Ottubru 2007 dwar id-Drittijiet u l-Obbligi tal-passiġġieri ferrovjarji, għandu jiġi interpretat fis-sens li l-korp nazzjonali inkarigat bl-applikazzjoni ta’ dan ir-regolament jista’, fl-assenza ta’ dispożizzjoni nazzjonali għal dan l-iskop, jimponi fuq impriża ferrovjarja, li l-kundizzjonijiet għal kumpens tal-prezz tal-biljett tagħha ma jikkorrispondux mal-kriterji stabbiliti fl-Artikolu 17 tal-imsemmi regolament, il-kontenut speċifiku ta’ dawn tal-aħħar.
            
         
               (2)
            
            
               L-Artikolu 17 tar-Regolament Nru 1371/2007 għandu jiġi interpretat fis-sens li impriża ferrovjarja ma għandhiex dritt illi tinkludi fil-kundizzjonijiet ġenerali tat-trasport tagħha klawżola illi biha tiġi eżentata mill-obbligu tagħha li tagħti kumpens marbut mal-prezz tal-biljett minħabba dewmien, meta d-dewmien iseħħ minħabba każ ta’ forza maġġuri jew xi waħda mir-raġunijiet elenkati fl-Artikolu 32(2) tar-Regoli Uniformi dwar il-Kuntratt għat-Trasport Internazzjonali ta’ Passiġġieri u Bagalji bil-Ferrovija tal-Konvenzjoni dwar it-Trasport Internazzjonali bil-Ferrovija tad-9 ta’ Mejju 1980, kif emendata mill-Protokoll ta’ Vilnius tat-3 ta’ Ġunju 1999.
            
         
      (1)  ĠU C 13, 14.1.2012.